Han vandt titlen som Danmarks stærkeste mand i klassen -105 kg i 2015, og nu skal han så prøve kræfter med et verdensmesterskab. Lige nu går meget af tiden med at træne op til VM’et, og han træner dagligt mellem to og tre timer. - Det er gået hurtigt. Fra at stå til et lille stævne i Aalborg, hvor jeg mødte op med et kvarters varsel, til lige pludseligt at have deltaget to gange ved stævnet 'Danmarks stærkeste Mand' og have vundet det i min vægtklasse. Det er gået ekstremt hurtigt, fortæller Lars Besand. Mandag aften er han på besøg i studiet, hvor han fortæller om sine forventninger til VM og giver os et indblik i sin træning. Derudover kan du også få en smagsprøve på, hvor stærk han er. Se med i aften i Nordjylland LIVE klokken 19.30.

Opsummering:
Danmarks stærkeste mand, Lars Besand fra Aalborg, deltager i marts ved VM for Strongmen i USA. Mød ham i studiet i aften i Nordjylland Live.